Foto’s: Lonmin-geweld duur voortFoto: Taurai Maduna, EWN Ten minste vyf liggame het op die grond gelê en dit het geblyk of dié persone reeds dood is, berig EWN. Sommige van die betogers het glo met lewendige ammunisie op die polisie geskiet. Beamptes het gesê hulle het probeer om met die betogers te onderhandel, en hul wapens te oorhandig, maar hulle het geweier. Dit is moeilik om te sê waarom geweld weer onder die betogers uitgebreek het. Die polisie het nou die gebied afgebaken. Betogers het intussen teruggetrek en dosyne pantservoertuie van die polisie omring die gebied. Die National Union of Mineworkers (NUM) beweer hulle is die grootste unie by dié platinummyn. Sowat 3 000 van Lonmin se rotsbooroperateurs het Vrydag met ’n onbeskermde staking begin wat oor die naweek gewelddadig geraak het. Die geweld word toegeskryf aan ŉ twis tussen die National Union of Mineworkers (NUM) en die nuwe vakbond AMCU. Tot soveel as 18 mense, waaronder twee polisiebeamptes het reeds in die gewelddadige aksie gesterf. ‘n Groep vroue, gewapen met knopkieries, het ook intussen by die betogers aangesluit, berig Beeld. “Ons het by ons mans aangesluit in hul poging om ‘n menswaardige loon te verdien. Ons kan hierdie ding nie meer verduur nie,” het Maria Nku, ‘n vrou van een van die stakende mynwerkers, gesê. Hier volg foto’s van die betogers, klik hier om ‘n video te sien. Waarskuwing: Van die foto’s bevat grafiese materiaal [nggallery id=62]